[{"text_idx": "#000002", "text": "Olen kindel, et suudan Riigikogus teha kuuldavamaks arusaamise, et meie riik vajab tegusaid inimesi. Soovin selgitada, et jagajate-saajate mentaliteedi ja \u201eriik peab mulle andma\u201c suhtumise arendamine Eestis ei ole ja\u0308tkusuutlik ega vii meie riiki edasi. Kogu seadusandlus ja riigi areng tervikuna peab la\u0308htuma inimeste ettevo\u0303tlikkuse soosimisest ja arendamisest."}, {"text_idx": "#000003", "text": "Noored on Eesti tulevik! Seeto\u0303ttu pean ka oluliseks leida riiklikul tasandil vo\u0303imalused noorte algatusvo\u0303ime ja ettevo\u0303tlikkuse suurendamiseks. Selles protsessis pean va\u0308ga oluliseks huvihariduse rolli ja seeto\u0303ttu peab ea- ja vo\u0303imetekohane noort arendav ning innustav huvitegevus, nagu kunst, sport ja IT, olema ka\u0308ttesaadav igale noorele."}, {"text_idx": "#000004", "text": "Olen elupo\u0303line paidekas ja julgen va\u0308ita, et Ja\u0308rvamaa fa\u0308nn. Viimased 26 aastat olen olnud Paide linnavolikogu liige, mitmendat korda volikogu esimees ja seeto\u0303ttu ha\u0308sti kursis Ja\u0308rvamaa omavalitsuste murede ning ro\u0303o\u0303mudega. Nu\u0308u\u0308d tunnen, et mul on elukogemust, enesekindlust ja oskusi, et ka Riigikogu tasandil kaasa lu\u0308u\u0308a. Viljandi on minu onu pere elukoht ja eks Viljandimaagi kannab koos Ja\u0308rvamaaga oma o\u0303lgadel samu probleeme."}, {"text_idx": "#000007", "text": "Olen loomult la\u0308bi ja lo\u0303hki pereinimene. Minu armas abikaasa Ingrid on va\u0308ga tegus ja hea perearst. Paidesse on tema rajanud Eesti u\u0308he ilusaima ning hubaseima perearstikeskuse. Lisaks on tal suurepa\u0308rane oskus meelitada noori arste Tallinnast ja Tartust va\u0308ikesesse Paidesse to\u0308o\u0308le. Tema hobi on ka disain, enamik arstikeskuse ja kodu mo\u0308o\u0308blist on tema joonistatud. Vanem poeg Ivar on keemiadoktor ning ko\u0303va lumelauakrossi so\u0303itja, kaheksakordne Eesti meister. Temal on juba oma pere ja temalt on ka meie imearmsad lapselapsed Linda ja Oskar. Noorem poeg Randolf o\u0303pib Paide gu\u0308mnaasiumis ja tegeleb mudelautonduse, lumelauaso\u0303idu ja trikisuusatamisega."}]